**Szelevény Község Önkormányzat Képviselő-testületének 8/2013.(XII.6.) önkormányzati rendelete**

**SZELEVÉNY KÖZSÉG ÖNKORMÁNYZAT KÉPVISELŐ-TESTÜLETÉNEK 8/2013. ( XII. 06 .) ÖNKORMÁNYZATI RENDELETE AZ ÖNKORMÁNYZAT TULAJDONÁBAN ÁLLÓ KÖZTERÜLETEK FILMFORGATÁSI CÉLÚ IGÉNYBEVÉTELÉRŐL**

Szelevény Község Önkormányzat  Képviselő-testülete az Alaptörvény 32. cikke (1) bekezdés a) pontjában meghatározott feladatkörében eljárva  a mozgóképről szóló 2004. évi II. törvény 37. § (4) bekezdésében kapott felhatalmazás alapján  a következőket rendeli el:

**1.§**

E rendelet hatálya a Szelevény Község tulajdonában álló közterületnek a mozgóképről szóló 2004. évi II. törvényben (továbbiakban Mktv. ) meghatározott filmalkotás forgatása céljából történő igénybevételére terjed ki.

**2.§**

A Képviselő-testület a Mktv-ben meghatározott filmforgatás célú közterület-használattal összefüggő hatósági szerződés jóváhagyására vonatkozó képviselő-testületi hatáskört a polgármesterre ruházza át.

**3.§**

(1) A közterület filmforgatási célú igénybevétele a 15 napot nem haladhatja meg.

(2) A közterület filmforgatási célú igénybevétele, ugyanazon film forgatása esetében ugyanazon intervallum alatt összességében a 3.000 m2-t nem haladhatja meg.

(3) Ha a hatósági szerződés megküldésének időpontjában az adott közterületre vonatkozóan érvényes közterület-használati engedély került kiadásra, a közterület-használat hatósági szerződés szerinti jóváhagyását meg kell tagadni.

**4. §**

Az Mktv. szerinti hatósági szerződés abban az esetben hagyható jóvá, ha a kérelmező következő feltételek teljesítését vállalja a hatósági szerződésben:

a) az eredeti állapot helyreállítását,

b) az igénybe vett közterület és a közterületen elhelyezett tárgyak rendben- és tisztán tartását

c) a keletkezett hulladék elszállításáról való gondoskodást,

d) filmforgatással érintett lakosság és vállalkozás tájékoztatását a filmforgatással kapcsolatos lényeges információkról,

e) az esetleges forgalomkorlátozásokról tájékoztató megjelentetését a helyi médiában.

**5. §**

(1) A forgatást akadályozó, de a kérelmezőnek nem felróható események esetén az akadály elhárulása után azonnal, de legkésőbb 5 napon belül a közterület használatot újra biztosítani kell.

(2) A forgatást akadályozó rendkívüli természeti események esetén az esetleges kárelhárítást és helyreállítást követően azonnal, de legkésőbb 5 napon belül a közterület használatot újra biztosítani kell.

**6. §**

(1) A közterület filmforgatás célú igénybevételéért fizetendő díj:

1. forgatási helyszín esetében: 200,-Ft/m2/nap
2. technikai kiszolgálás esetében: 150,-Ft/m2/nap
3. stábparkolás esetében: 100,-Ft/m2/nap

(2) Mentes a díj fizetés alól az Mktv. szerinti közérdekű célokat szolgáló film forgatása, ha forgatás időtartama nem haladja meg az 5 napot.

**7. §**

A közterület filmforgatási célú igénybevétele szempontjából a képviselő-testület Szelevény Község közigazgatási területén turisztikailag kiemelt közterületet nem állapít meg.

**8. §**

Ez a rendelet a kihirdetését követő napon lép hatályba.

 Pánczél Ferenc                                                           dr.  Babák Zoltán

            polgármester                                                                           jegyző